***I denne medlemsinfo informerer vi om hvordan det gikk for Norsk Virkesmåling i 2014, valg som ble gjort på representantskapsmøtet og varsling om fellessamling for alle ansatte i Norsk Virkesmåling***

***/Audun***

**Årsrapport 2014** (a.ovrum@m3n.no)

Årsrapporten for Norsk Virkesmåling i 2014 er nå lagt ut på m3n.no. Papirversjon kommer til medlemmene i posten. Tallenes tale for Norsk Virkemåling i 2014:

* Totalt 10,7 mill m3 virke innmålt
* 135 ansatte, hvorav 121 er tømmermålere
* Gjennomsnittlig målekostnad ble 7,03 kr/m3
* Årsoverskuddet ble 2,2 mill kr
* Volumveid gjennomsnittlig verdiavvik for alle målekollektiver ble 0,37 %

**Representantskapsmøte avholdt** (a.ovrum@m3n.no)

25. mars ble det avholdt møte i representantskapet i NVM. Årsregnskap og årsberetning ble godkjent og valg ble avholdt. Ny styreleder i NVM for de neste to årene er Øyvind Rognstad fra Borregaard med Terje Brende fra Bergene Holm som nestleder. Ny ordfører for representantskapet de neste to årene er Olav Veum fra AT Skog med Gudbrand Gulsvik fra Viken Skog som varaordfører. Oppdatert oversikt over styre og representantskap er lagt ut på m3n.no.

**Samling for alle ansatte i Norsk Virkesmåling 28. august 2015** (a.ovrum@m3n.no)

Hvert tredje år samles alle ansatte i Norsk Virkesmåling, og i år er det tid for en ny samling. Samlingen skal avholdes på Klekken på Ringerike 28-29. august. Norsk Virkesmåling ber derfor om at alle måleplasseiere som har mulighet til det legger til rette for at måleplassen kan være stengt denne dagen.

**Registrering av vrak i massevirke er endret fra liter til %** (b.tangen@m3n.no)

Fra 13. april har NVM gått over til å registrere vrak i massevirke i % istedenfor liter som vi har gjort til nå. Dette medførte noen driftsproblemer tidlig denne uken, men skal nå fungere som planlagt.